open-index/open-wikipedia-markdown huggingface dataset:
பிஹைண்ட் ஹேர் ஐஸ்

**பிஹைண்ட் ஹேர் ஐஸ்** என்பது சாரா பின்பரோவால் எழுதப்பட்டு ஜனவரி 23, 2017 இல் வெளியான ஒரு ஆங்கில திகில் நாவல் தொடராகும். இந்த நாவலை தொலைக்காட்சி தொடராக படமாக்கி பிப்ரவரி 17, 2021 அன்று இயங்கலையில் வெளியிட்டது நெட்ஃப்ளிக்ஸ் நிறுவனம்

## கதைக்கரு
தன் மகனுடன் தனியாக வாழ்ந்து வரும் **லூயிஸ்**, ஒரு மருத்துவ மையத்தில் செயலாளராக பணிபுரிந்து வருகிறாள். ஓரிரவு குடித்து விட்டு தெரியாத ஒரு நபரை முத்தமிட்டு விடும் லூயிஸ், அடுத்த நாள், அது அவள் பணிபுரியும் மையத்துக்கு புதிதாக வந்திருக்கும் மருத்துவர் என்று தெரிந்து கொள்கிறாள்.

அவர் பெயர் **டேவிட்** எனவும் அவர் திருமணமானவர் எனவும் அறியும் லூயிஸ் தான் செய்த காரியத்தை எண்ணி குற்றவுணர்வுடன் இருக்கிறார். அதே நேரத்தில், டேவிட்டின் மனைவி **அடேலை** தற்செயலாக பார்த்து விடும் லூயிஸ் அவரிடமும் நண்பராகி விடுகிறார்.

நட்புக்கும் காதலுக்கும் காமத்திற்கும் இடையே சிக்குண்டு கிடக்கும் லூயிஸ், விரைவில், இது அவற்றை எல்லாம் தாண்டி, அவளையும் அவள் மகனின் உயிரையுமே அச்சுறுத்தும் வகையில் மிகவும் திகிலான சங்கதி என்று தெரிந்து கொள்வார்.

## பாத்திரங்களும் நடிகர்களும்

* **அடேல் கேம்ப்பெல்**

: என்னும் கதாப்பாத்திரத்தில் நடித்தார் **ஈவ் ஹெவ்ஸன்**. 
: டேவிட்டின் மனைவியான அடேல் லூயிசின் தோழியும் கூட.

* **டேவிட் ஃபெர்கூசன்**

: என்னும் கதாப்பாத்திரத்தில் நடித்தார் **டாம் பேட்மேன்**. 
: மருத்துவரான டேவிட் அடேலிடமும் லூயிசுடனும் இருமுனை உறவு கொண்டிருக்கிறார்.

* **லூயிஸ் பார்ட்ஸ்லே**

: என்னும் கதாப்பாத்திரத்தில் நடித்தார் **சிமோனா ப்ரௌன்**. 
:தன் மகனுடன் தனியாக வாழ்ந்து வரும் லூயிசின் வாழ்வு டேவிட் அடேலின் வருகையால் மாறுகிறது.

* **ராப் ஹாய்ல்**

: என்னும் கதாப்பாத்திரத்தில் நடித்தார் **ராபர்ட் அரமயோ**. 
: அடேலின் ஒரே நண்பனான ராபுக்கு என்ன ஆனது என்பது மர்மமாகவே இருக்கிறது.

## வெளியீடு மற்றும் விமர்சனம்
பிஹைண்ட் ஹேர் ஐஸ் நாவல் ஜனவரி 23, 2017 அன்றும் தொடர் பிப்ரவரி 17, 2021 அன்றும் வெளியானது.

நாவலை விமர்சனம் செய்த தி கார்டியன் பத்திரிக்கையைச் சேர்ந்த **அலிசன் ஃப்ளட்** “பிஹைண்ட் ஹேர் ஐஸ் சாரா பின்பரோவிடம் இருந்து வந்த ஒரு புத்திசாலித்தனமான நகர்வு" இறுதியில் திருப்பங்கள் நேரிடும் போது "அவை எதிர்ப்பார்த்தவை தான் என்று கருதிக் கொள்ளுகிற போதிலும் மிகவும் திகிலூட்டக்கூடியது" என்று கூறினார்.

தொடருக்கு கலவையான விமர்சனங்கள் கிடைத்தன. ரோட்டன் டொமேட்டோஸ் திரைப்பட வலைத்தளத்தில் இந்த தொடருக்கு 61 சதவீதம் ஒப்புதல் கிடைத்தது. மெட்டாக் கிரிட்டிக்கில் 100 க்கு 51 மதிப்பெண்கள் கிடைத்தன. தி கார்டியன் பத்திரிக்கை தொடருக்கு 2 மதிப்பெண்கள் மட்டுமே அளித்து, "முக்கோணங்கள் இவ்வளவு சலிப்பூட்டும் என்று யார் கண்டது?" என்று விமர்சித்தது.

ரோலிங் ஸ்ட்டோன் வலைத்தளம் "நெட்ஃப்ளிக்ஸின் கவர்ச்சியான திகில் தொடர் அடுத்தடுத்து நிகழும் தேவையில்லாத கிறுக்குத்தனமான திருப்பங்களால் தன்னைத் தானே அழித்து கொள்கிறது" என்றும் தி இண்டிப்பெண்டண்ட் "ஒரு விசித்திரமான திருப்பம் அலுப்பு கொட்டாவிகளை ஈடு செய்யாது" என்றும் தி ஐரிஷ் டைம்ஸ் "நீங்கள் கவரப்பட்டிருக்கலாம் அல்லது உங்கள் வாழ்க்கையில் ஆறு மணி நேரம் வீணானதை எண்ணி கவலைக் கொண்டிருக்கலாம்" என்றும் விமர்சித்தன.

## மேற்கோள்கள்

பகுப்பு:நெற்ஃபிளிக்சு
பகுப்பு:நெற்ஃபிளிக்சு அசல் தொடர்கள்
பகுப்பு:திகில் புனைவு
பகுப்பு:திகில் புனைவு தொலைக்காட்சி தொடர்கள்
சித்தமல்லி நீர்த்தேக்கம்

thumb|சித்தமல்லி நீர்த்தேக்கம் காட்சி
**சித்தமல்லி நீர்த்தேக்கம்**

1)அரியலூர் மாவட்டம், கார்குடி கிராமத்தில் அமைந்துள்ளது.

சித்தமல்லி நீர்த்தேக்கம்.

2)அரியலூர் மாவட்டத்தில் சித்தமல்லி நீர் தேக்க அணை மிகவும் பிரசித்தி பெற்றது. 

இந்த அணையானது, முன்னாள் முதலமைச்சர் எம்ஜிஆர் ஆட்சிக் காலத்தில் 

துவங்கப்பட்ட அணையாகும்.

3)இது சுமார் 900 ஏக்கர் பரப்பளவு கொண்டது. 

இதன் மொத்தக் கொள்ளவு 226.80 மில்லியன் கனஅடியாகும்.  

4)இந்த அணையின் மூலம் 1179.02 ஏக்கர் நன்செய் நிலமும்.  

3901.60 ஏக்கர் புன்செய் நிலமும் என 5080.62 ஏக்கர் நிலம் பாசன வசதி பெறும். 

5)நடுவலூர், இருகையூர், காரைக்குறிச்சி, தா.பழூர், கோடங்குடி, திருபுரந்தான், 

இடங்கண்ணி, சோழமாதேவி, கார்குடி தெற்கேரி, கோவத்தட்டை ஏரி மற்றும் 

திருப்புரந்தான் பெரிய ஏரி மற்றும் 

இதன் வழியாக அணையின் உபரி நீர் கொள்ளிடம் ஆற்றுக்கு திறந்து விடப்படுகிறது.

பகுப்பு:நீர்நிலைகள்
பாலின இடைவெளி

**பாலின இடைவெளி** (*Gender Gap*) என்பது மக்களிடையே பாலினம் அடிப்படையில் சமூகங்களில் பல்வேறு துறைகளில் உள்ள வேறுபாடுகளைக் குறிக்கின்றது. சமூக, அரசியல், அறிவுசார், கலாச்சார, விஞ்ஞான அல்லது பொருளாதார மேம்பாடு அல்லது அணுகுமுறைகளில் பிரதிபலிக்கும் வகையில் ஆண்களுக்கும் பெண்களுக்கும் இடையில் வேறுபாடுகள் உள்ளன.

**பாலின இடைவெளியின்** எடுத்துக்காட்டுகள் பின்வருமாறு:

* பாலின ஊதிய வேறுபாடு, ஒரே வேலையினைச் செய்யும் ஆண்களுக்கும் பெண்களுக்கும் உள்ள ஊதிய வேறுபாடு. பெண்கள் பெரும்பாலும் ஆண்களை விடக் குறைவாகவே சம்பளம் பெறுகிறார்கள்.
** ஆஸ்திரேலியாவில் பாலின ஊதிய இடைவெளி, ஆஸ்திரேலியாவில் தொடர்ச்சியாகவும் சில நேரங்களில் இந்த வேறுபாடுகளின் இடைவெளி அதிகரிக்கவும் செய்கின்றது
** இந்தியாவில் பாலின ஊதிய இடைவெளி, இந்தியாவில் வேலைவாய்ப்பு மற்றும் தொழிலாளர் சந்தையில் பெண்கள் மற்றும் ஆண்களுக்கு இடையிலான வருவாயில் உள்ள வேறுபாடு
** நியூசிலாந்தில் பாலின ஊதிய இடைவெளி, நியூசிலாந்தில் ஆண்கள் மற்றும் பெண்களின் சராசரி மணிநேர ஊதியத்தில் உள்ள வேறுபாடு
** ரஷ்யாவில் பாலின ஊதிய இடைவெளி, பாலினத்தில் தொழில் பிரித்தல் மற்றும் ரஷ்யாவில் தொழிலாளர் சந்தை பாகுபாடு, குறிப்பாக 1991 முதல்
** அமெரிக்காவில் பாலின ஊதிய இடைவெளி, பெண்-ஆண் சராசரி விகிதம் அல்லது அமெரிக்காவில் முழுநேர தொழிலாளர்களிடையே சராசரி வருவாய்
*** யுனைடெட் ஸ்டேட்ஸ் தொழில்நுட்ப துறையில் பாலின ஊதிய இடைவெளி, மென்பொருள் பொறியியல் துறைகளில் பணிபுரியும் ஆண்களுக்கும் பெண்களுக்கும் இடையிலான ஊதியத்தில் வேறுபாடு
** விளையாட்டில் பாலின ஊதிய இடைவெளி, விளையாட்டில், சமமற்ற ஊதியம், குறிப்பாக விளையாட்டைப் பொறுத்து சம வருவாயைப் பெறாத பெண் விளையாட்டு வீரர்களுக்கு
* பாக்கிஸ்தானில் பாலின இடைவெளி, சட்ட பாகுபாடு, பொருளாதார ஏற்றத்தாழ்வு மற்றும் கலாச்சார அணுகுமுறைகள் ஆகியவற்றின் அடிப்படையில் பாகிஸ்தானில் ஆண் மற்றும் பெண் குடிமக்களுக்கு இடையிலான ஏற்றத்தாழ்வு
* கல்வியில் பாலின இடைவெளி, கல்வி முறையின் பாலின பாகுபாடு ஆண்கள் மற்றும் பெண்கள் இருவரையும் அவர்களின் கல்வி அனுபவங்களின் போதும் அதற்குப் பின் பாதிக்கிறது
** கணிதம் மற்றும் வாசிப்பில் பாலின இடைவெளிகள், கணிதத்தில் சராசரி சிறுவர்களும் ஆண்களும் அதிகமாக இருப்பதைக் கண்டுபிடிப்பது, அதே சமயம் பெண்கள் மற்றும் பெண்கள் வாசிப்புத் திறனை விட அதிகமாக உள்ளனர்
* தற்கொலையில் பாலின வேறுபாடுகள்,  பெண்கள் பெரும்பாலும் தற்கொலை எண்ணங்களைக் கொண்டுள்ளனர், ஆனால் ஆண்கள் அதிக தற்கொலை செய்து கொள்கிறார்கள்
* விக்கிப்பீடியா பாலின இடைவெளி, விக்கிப்பீடியா பங்களிப்பாளர்கள் பெரும்பாலும் ஆண்களே, ஒப்பீட்டளவில் சில சுயசரிதைகள் பெண்களைப் பற்றியது, மற்றும் பெண்களுக்கு ஆர்வமுள்ள தலைப்புகளும் குறைவாகவே உள்ளன
* அமெரிக்காவில் வாக்களிக்கும் பாலின இடைவெளி, அமெரிக்கத் தேர்தல்களில் ஒரு குறிப்பிட்ட வேட்பாளருக்கு வாக்களிக்கும் ஆண்கள் மற்றும் பெண்கள் சதவீதத்தில் உள்ள வேறுபாடு

## மேலும் காண்க

* பாலின சமத்துவமின்மை, ஆண்களும் பெண்களும் சமமாகக் கருதப்படாத சமூக செயல்முறை
* உலக பொருளாதார மன்றத்தால் வெளியிடப்பட்ட உலகளாவிய பாலின இடைவெளி அறிக்கை, பாலின சமத்துவத்தை அளவிட வடிவமைக்கப்பட்டுள்ளது
* பிபிசி பாலின ஊதிய இடைவெளி சர்ச்சை, 2017 மற்றும் 2018 ஆம் ஆண்டுகளில் நடந்த தொடர்ச்சியான சம்பவங்கள் பிரித்தானிய ஒலிபரப்புக் கூட்டுத்தாபனத்தில் பாலின ஊதிய இடைவெளியை வெளிப்படுத்துகின்றன
* பாலின இருமை, சமூக அமைப்பு அல்லது கலாச்சார நம்பிக்கை ஆகியவற்றால் பாலினத்தை இரண்டு வெவ்வேறு வடிவங்களாக வகைப்படுத்துதல்

## மேற்கோள்கள்


பகுப்பு:பாலினம்
பகுப்பு:பாலினச் சமனிலை
சுனிதா தேவி (கொற்றர்)

**சுனிதா தேவி** (Sunita Devi) (பிறப்பு 1980) கழிப்பறைகளை கட்டியதற்காக கௌரவிக்கப்பட்ட ஒரு இந்திய கொற்றராவார். இவரது கிராமத்தில் 90% பெண்களுக்கு கழிப்பறை வசதி இல்லை. இவருடைய இந்தப் பணிக்குப்  பிறகு அவர்கள் அனைவருக்கும் இப்போது கழிவறை ஏற்படுத்தப்பட்டுள்ளது. இதற்காக இவருக்கு 2019ஆம் ஆண்டில் இந்தியக் குடியரசுத் தலைவர் நாரி சக்தி விருது வழங்கினார்.

## வாழ்க்கை
சுனிதா தேவி 1980இல் பிறந்தார். இவர் அரசியல் அறிவியலில் பட்டம் பெற்றார். இவர் 2010இல் திருமணம் செய்து கொண்ட உடனேயே, சார்கண்ட்டின் தலைநகர் இராஞ்சியிலிருந்து 115 கி.மீ தூரத்தில் உள்ள லதேஹர் மாவட்டத்தின் உதய்புரா கிராமத்தில் உள்ள தனது மாமியார் வீட்டிற்கு சென்றார். குப்பை மற்றும் அசுத்தமாக தேங்கி நிற்கும் நீர், திறந்தவெளி மலம் கழித்தல் போன்றவை பொதுவாக கிராமத்தில் இருந்தது. மேலும், தனது புதிய வீட்டில் கழிப்பறை பயன்பாட்டில் இல்லை என்பதைக் கண்டு ஆச்சரியப்பட்டார். இவரது கிராமமான உதய்புரா என்பது மாநிலத் தலைநகர் ராஞ்சியிலிருந்து 115 கி.மீ தூரத்தில் இருந்தது   இவருடைய கிராமத்தில் அக்கம்பக்கத்தினரும் இதேபோன்ற சூழ்நிலையில் இருந்தனர். ஆனால் ஆசாரம் காரணமாக இவரால் இதை ஒரு பிரச்சினையாக எழுப்ப முடியவில்லை. 10% பெண்களுக்கு மட்டுமே கழிப்பறை வசதி இருந்தது. மீதமுள்ளவர்கள் திறந்த வெளியில் மலம் கழிக்க வேண்டியிருந்தது.
## தொழில்
இந்தியாவின் தூய்மை திட்டங்களுள் ஒன்றான தூய இந்தியா இயக்கம் கிராமின் (எஸ்.பி.எம்-ஜி) உட்பட மற்றவர்கள் 2015 ஆம் ஆண்டில் இவரது கிராமத்திற்கு வந்து கழிப்பறைகள் பற்றி பேசத் தொடங்கினர். ஒரு திறந்தவெளியில் மலம் கழிக்கும் சமூகத்தை மாற்ற இந்த பணி விரும்பியது. மேலும் அவர்கள் ஒரு கிராமப்புற குடும்பத்தால் கட்டப்படும் ஒவ்வொரு கழிப்பறைக்கும் 12,000 ரூபாய் மானியம் வழங்கினர்.
[வலது|thumb| [நாரி சக்தி விருது பெறுநர்கள். சுனிதா தேவி பின் வரிசையின் நடுவில் இருக்கிறார்]]
தேவி இப்பணியில் ஆர்வம் காட்டினார். இவர் ஒரு மேசனாக பயிற்சி பெற விரும்பினார். ஆனால் இவர் ஒரு பெண் என்பதால் இவரது மாமியார் ஆட்சேபித்தார். ஒரு மேசன் பணி என்பது ஆண்களால் மட்டுமே செய்யப்பட்டு வந்தது. இருப்பினும் பல மேசன்கள் சிறியதாக கழிப்பறைகளை உருவாக்கும் பணியை தங்களை கவனத்தில் கொள்ளச் செய்யும் என்று கருதினர். கணவரின் ஆதரவுடன் இவர் விடாமுயற்சியுடன் ஒரு "பெண் மேசன்" ஆனார்.  இவருக்கு எதிர்ப்பும் இருந்தது. சிலர் உதய்புராவை விட்டு வெளியேறும்படி கேட்டுக் கொண்டனர். தான் கழிப்பறைகளை கட்டிவதை அவர்கள் ஆட்சேபித்ததைக் கண்டு தேவி திகைத்துப் போனார். ஆனால் பெண்கள் தெருவில் மலம் கழிப்பதை அவர்கள் எதிர்க்கவில்லை.
## விருது
இவருக்கு 2019ஆம் ஆண்டில் நாரி சக்தி விருது விருது வழங்கப்பட்டது. விருது வழங்கும் விழாவில் பிரதமர் தூய இந்தியா இயக்கத்தின் திட்டப் பணிகளைத் குறிப்பிட்டார். இது தேவியின் குறிப்பிட்ட பணிக்கு பாராட்டாக ஊக்கமளித்தது. 
2018 ஆண்டும் இதே போல விருது குடியரசுத் தலைவர் இல்லத்தில் சர்வதேச மகளிர் தினத்தன்று இந்தியாவின் குடியரசுத் தலைவர் வழங்கினார்.
ஒரு வருடம் கழித்து 2019இல் கான்பூரில் இதே போன்று கழிப்பறைகள் கட்ட மேசனாக பயிற்சி பெற்ற மற்றொரு பெண் கலாவதி தேவியை குடியரசுத் தலைவர் கௌரவித்தார்.

## மேற்கோள்கள்

பகுப்பு:வாழும் மக்கள்
பகுப்பு:1980 பிறப்புகள்
4கே பகுப்பியல்

**4கே பகுப்பியல்** *( 4K Resolution )* என்பது கிடைப்பட்ட திரைப் பகுப்பியலில் 4000 படவணுக்களைக் கொண்டது. எண்ணிமத் தொலைக்காட்சி மற்றும் எண்ணிமப் படவியலில் பொதுவாகவே 4கே பகுப்பு பயன்படுகிறது. தொலைக்காட்சி தொடர்பான ஊடகங்களில் 4கே தரநிலை 3840 × 2160 (மீமிகைத் துல்லியம்) படவணுக்களாகவும் திரைப்படம் தொடர்பான காட்சியங்களில் 4096 × 2160  (எண்ணிமத் திரைப்படத் துவக்கங்கள்) படவணுக்களாகவும் பயன்படுகிறது.

thumb|பல்வேறு பகுப்புகளின் ஒப்பீடு

## 4கே தரநிலை
**4கே** என்ற சொல்லானது தோராயமாக 4000 படவணுக்களைக் கொண்ட எந்த ஒரு திரை விகிதத்தையும் குறிக்கப் பயன்படுகிறது. அவ்வகை விகிதங்களை தங்களின் தரநிலை விகிதங்களாக பல்வேறு நிறுவனங்கள் கொண்டுள்ளன.

### டி.சி.ஐ தரநிலை

டி.சி.ஐ என்று அழைக்கப்படும் எண்ணிமத் திரைப்படத் துவக்கங்கள் 2கே மற்றும் 4கே பகுப்புகளை முறையாக 2048 × 1080 மற்றும் 4096 × 2160 ஆகிய விகிதங்களில் எண்ணிமத் திரைப்பட உருவாக்கத்தின் தரநிலையாக அறிவித்துள்ளன.

SMPTE 428-1 என்று அழைக்கப்படும் இந்த தரநிலை கீழ்வரும் விகிதங்களை 4கே பகுப்பெனக் கொள்கிறது.

* 4096 × 2160 (முழுச்சட்டம், 256∶135 or ≈1.90∶1 புலன் விகிதம்)
* 3996 × 2160 (தட்டைநிலை கத்தரிப்பு, 1.85∶1 புலன் விகிதம் )
* 4096 × 1716 (படநோக்கு கத்தரிப்பு, ≈2.39∶1 புலன் விகிதம்)

2கே பகுப்பில் வெளியிட ஒரு நொடிக்கு 24 அல்லது 48 சட்டங்களை ஒரு காட்சி பெற்றிருக்க வேண்டும் எனும் போதிலும் 4கே பகுப்பில் வெளியிட கண்டிப்பாக ஒரு காட்சிக்கு 24 சட்டங்கள் தான் அமைக்கப்பெற வேண்டும் என்று வலியுறுத்தப்படுகிறது.

### மீமிகைத் துல்லியத் தரநிலை
2007 உருவாக்கப்பட்ட SMPTE ST 2036-1 என்கிற தரநிலை மீமிகைத் துல்லியம் அமையப்பெறுவதற்கான விகிதங்களை வரையறுக்கிறது.

* 3840 × 2860 அல்லது 7680 × 4320 படவணு விகிதங்கள்.
* 16:9 புலன் விகிதம் அமையப்பெற 1:1 சதுரப் படவணு விகிதம்.
* 23.976, 24, 25, 29.97, 30, 50, 59.94, 60, 100, 119.88, or 120&nbsp;Hz ஆகிய எண்களினூடே அமையப்பெறும் சட்டவிகிதங்கள்.
* RGB, Y′CBCR 4:4:4, 4:2:2 வண்ணவிகிதம் அல்லது 4:2:0 படவணு பிண்ணல்.
* 10 bpc (30 bit/px) அல்லது 12 bpc (36 bit/px) நிற ஆழம்.

## 4கே பகுப்பியல் பட்டியல்

## 4கே பதிவு
thumb|Sony Handycam FDR-AX1

ஒரு காணொலியைப் 4கேவில் பதிவிடலின் பெருனன்மையே துல்லியம் தான். காணொலியைத் தொகுத்தல் மேம்படுத்தல் போன்ற செயல்பாடுகள் அடுத்து ஏற்படும் தரமிழப்பிலும் 4கே காணொலிகளானது துல்லியமாக காட்சியளிக்கும்.

வண்ண மீளமைவை 4:2:0 (Y:C:R) என்கிற விகிதத்தில் வைத்துக் கொள்வதன் மூலம் 4கேவில் அருமையான நிற ஆழத்துடன் பதிவிக்க முடியும். 4கே வசதி பெற்ற திறன்பேசிகள் உள்ளிட்ட மின்னணு சாதனங்கள் 2160p (படவணு) காணொலியை 50 முதல் 100 பிட்விகிதங்கள் வரை பதிவு செய்கின்றன. அதிகப்படியான பிட்விகிதங்கள் துல்லியத்தை அதிகம் செய்வன.

## மேற்கோள்கள்

பகுப்பு:திரைப்படம் மற்றும் காணொளித் தொழினுட்பம்
பகுப்பு:தொலைக்காட்சி
பிரீத் (தொலைக்காட்சி தொடர்)

***பிரீத்*** என்பது ஓர் இந்திய குற்ற நாடக திரில்லர் வலை தொலைக்காட்சி தொடர். இது அமேசான் வீடியோவில் 26 ஜனவரி 2018 அன்று திரையிடப்பட்டது. இது அமேசான் பிரைம் வீடியோவின் *2017 இன் இன்சைட் எட்ஜுக்குப்* பிறகு இரண்டாவது இந்திய அசல் தொடராகும். இந்தத் தொடரில் ஆர்.மாதவன், அமித் சாத், ஹிருஷிகேஷ் ஜோஷி, சப்னா பப், அதர்வ விஸ்வகர்மா மற்றும் நீனா குல்கர்னி ஆகியோர் நடித்திருந்தனர் . இத்தொடரின் தொடர்ச்சியாக அபிஷேக் பச்சன் நடித்த *ப்ரீத்: இன்டூ தி ஷேடோஸ்* என்பது வெளியானது. இதன் தொடர்ச்சி ஜூலை 10, 2020 இல் வெளியானது.

## கதை
நுரையீரல் பாதிப்பால் உறுப்பு தானம் பெற  காத்திருக்கும் மகனுக்காக கொலை செய்ய துணிகிறார் ஒரு தந்தை. இரண்டு கொலைகளை துப்பறியும் காவலருக்கு உறுப்பு தானத்திற்காகவே கொலை நடப்பது புரிகிறது.  அந்தப் பட்டியலில் காவலரின் மனைவியும் இருக்கிறார். கொலையாளிக்கும் காவலருக்குமிடையே நடக்கும் ஆடுபுலி ஆட்டமே கதை.

## நடிகர்கள்

* ஆர். மாதவன் டென்சில் "டேனி" மஸ்கரென்ஹாஸ் 
* மூத்த ஆய்வாளர் கபீர் சாவந்தாக அமித் சாத்
* ரியா கங்குலியாக சப்னா பப்பி
* ஜூலியட் மஸ்கரென்ஹாஸாக நீனா குல்கர்னி
* யோசுவா "ஜோஷ்" மஸ்கரென்ஹாஸாக அதர்வா விஸ்வகர்மா
* இன்ஸ்பெக்டர் பிரகாஷ் காம்பலேவாக ஹிருஷிகேஷ் ஜோஷி
* டாக்டர் அருணா ஷர்மாவாக ஸ்ரீஸ்வரா
* மல்வங்கராக ஸ்ரீகாந்த் யாதவ்
* மார்கரெட் மஸ்கரென்ஹாஸாக உர்மிளா கனிட்கர்
* ஷைனாவாக மதுரா நாயக்
* ஷங்கர் பாட்டீலாக காளி பிரசாத் முகர்ஜி
* அனிதாவாக ஜெயஸ்ரீ வெங்கடரமணன்
* சமீராக அனுஜ் சச்ச்தேவா

## அத்தியாயங்கள்
பிரீத் தொடர் எட்டு அத்தியாயங்களைக் கொண்டுள்ளது.

## தொடரின் தொடர்ச்சி
அமித் சாத், அபிஷேக் பச்சன் மற்றும் நித்யா மேனன் ஆகியோர் நடித்த ப்ரீத்: இன்டூ தி ஷேடோஸ் என்ற தொடர் ஜூலை 10, 2020 அன்று பிரைம் வீடியோவில் திரையிடப்பட்டது.

## வரவேற்பு
*[[ஹிந்துஸ்தான் டைம்ஸ்|இந்துஸ்தான் டைம்ஸில்]]* ரோஹன் நஹார் கூறுகையில், "மாதவன் மற்றும் அமேசான் இணைந்து தொலைக்காட்சியில் ஒற்றை வித்தியாசமான நிகழ்ச்சியை உருவாக்கியுள்ளனர், இது கெய்கோ ஹிகாஷினோவின் பிரபலமான நாவல்களில் ஒன்றின் தழுவல் போன்றது." என்றார்.

## குறிப்புகள்

## வெளி இணைப்புகள்
* 

பகுப்பு:பரபரப்பூட்டும் தொலைக்காட்சி தொடர்கள்
பகுப்பு:தமிழ் வலைத் தொடர்கள்
பகுப்பு:இந்தித் தொலைக்காட்சி நிகழ்ச்சிகள்
பகுப்பு:அமேசான் பிரைம் வீடியோ அசல் நிகழ்ச்சிகள்
பகுப்பு:2018 இல் தொடங்கிய இந்தியத் தொலைக்காட்சி நிகழ்ச்சிகள்
ஒலிநூல்

**ஒலிநூல்** என்பது அச்சிடப்பட்ட ஒரு நூலை வாசித்துக் குரல்பதிவு செய்து வெளியிடப்படும் ஒலிப்பதிப்பு அல்லது எழுத்துருவம் பெற்றிடாத கதைகளைச் சொல்லி குரல்பதிவு செய்து வெளியிடப்படும் ஒலிப்பதிப்பு என்று பொருள்படும். தற்போதைய காலக்கட்டத்தில் ஒலிநூல் ஒரு பிரபலமான நூல் வடிவமாகக் கருதப்படுகிறது.

## தயாரிப்பு
ஓர் ஒலிப்பதிவகத்தில் எழுத்துருவில் இருக்கும் கதையை வாசித்துப் பதிவு செய்தோ அல்லது பல்வேறு குரல் கலைஞர்களைக் கொண்டு அவர்களை இயக்குவதன் மூலம் குரல்வழி நாடகம் இயற்றிப் பதிவு செய்தோ ஒலிநூல்கள் உருவாக்கப்படுகின்றன.

ஒலிப்பதிவகப் பொறியாளர், குரல்வழி இயக்குநர், கதைச்சொல்லிகள் ஆகியோர் ஒலிநூல் தயாரிப்பில் முக்கியப் பங்கு வகிக்கிறார்கள். சிலமுறைகளில் இசையமைப்பாளர்களும் பாடலாசிரியர்களும் கூட ஒலிநூல் தயாரிப்பில் அங்கம் வகிப்பர். 

தற்போதைய நவீனத் தொழில்நுட்பத்தைக் கொண்டு பலர் தங்கள் இல்லங்களிலேயே குரல்பதிவு செய்து ஒலிநூல்கள் வெளியிடுகின்றனர். தொழில் நிமித்த ஒலிபதிவகங்களில் தயாரிக்கப்படும் ஒலிநூல்கள் பதிவு செய்தமைக்குப் பிறகு, தொகுக்கப்பட்டுப் பிழைத் திருத்தமும் செய்யப்படுகின்றன. 

## மேற்கோள்கள்

பகுப்பு:ஊடக வடிவங்கள்
அமித் சாத்

**அமித் சாத்** (பிறப்பு 5 ஜூன் 1983) ஓர் இந்திய நடிகர். *கை போ சே* (2013), நகைச்சுவை *குடு ரங்கீலா* (2015), அரசியல் த்ரில்லரான *சர்க்கார் 3* (2017) போன்ற திரைப்படங்களில் துணை வேடங்களில் நடித்தவர். *ஸ்டார் பிளஸின் டீன் நாடகமான கியூன் ஹோடா ஹை பியரில்* தனது நடிப்பு வாழ்க்கையைத் தொடங்கினார், பின்னர் தொலைக்காட்சி ரியாலிட்டி ஷோ *[[பிக் பாஸ்|பிக் பாஸில்]] (இந்தி சீசன் 1)* தோன்றினார். சோனி என்டர்டெயின்மென்ட் தொலைக்காட்சியில் ஒளிபரப்பப்பட்ட *துர்கேஷ் நந்தினியில் க்ஷிதிஜ்* என்ற வழக்கறிஞரின் பாத்திரத்திலும் நடித்தார். சாத் 2010 ஆம் ஆண்டு திகில் படமான *ஃபூங்க் 2 மூலம் திரைப்பட அறிமுகமானார்.*

அமேசான் பிரைமின் வலைத் தொடரான ''ப்ரீத்'' (2018) மற்றும் அதன் இரண்டாவது சீசன் *ப்ரீத்: இன்ட் தி ஷேடோஸ்* (2020) ஆகியவற்றில் இன்ஸ்பெக்டர் கபீர் சாவந்த் வேடத்தில் தோன்றினார். சோனி *லிவில் அவ்ரோத் தி சீஜ் வித்* என்ற புதிய தொடரில், அவர் மேஜர் விடிப் சிங்காக நடிக்கிறார்.

## ஆரம்ப கால வாழ்க்கை
சாத் 5 ஜூன் 1983 அன்று டெல்லியில் பிறந்தார்.   லக்னோவின் லா மார்டினியர் கல்லூரியில் படித்தார். சதின் தந்தை ராம் சந்திர டோக்ரா, தேசிய அளவிலான ஹாக்கி வீரர். சாத் தனது 16 வயதில் இருந்தபோது தந்தையை இழந்தார்.

இவரது குடும்ப வீடு பஞ்சாபில் உள்ளது . தனது 21 வயதில், வீட்டை விட்டு வெளியேறி மும்பைக்கு குடிபெயர்ந்தார்.

## தொழில்

### தொலைக்காட்சி வாழ்க்கை (2002-2008)
சதாவின் முதல் முக்கிய பாத்திரம் நீனா குப்தா தயாரிப்பின் *கியூன் ஹோடா ஹை பியார்*, அங்கு அவர் ஆதித்யா என்ற கதாபாத்திரத்தில்  நடித்தார். *பின்னர் கோஹினூர்* தொடரில் நடித்தார். பிக் பாஸ் என்ற ரியாலிட்டி ஷோவில் போட்டியாளராக தோன்றினார். நாச் பாலியே மற்றும் ஃபியர் காரணி ஆகியவற்றில் சாத் பங்கேற்றார்.

### திரைப்பட வாழ்க்கை (2010 - தற்போது வரை)
பிரீத் என்ற வலைத் தொடரில் இன்ஸ்பெக்டர் கபீர் சாவந்தாக சாத் தோன்றினார். அதனைத் தொடர்ந்து பிரீத் தொடரின் அடுத்த சீசனிலும் நடித்தார்.

## திரைப்படவியல்

### படங்கள்

### தொலைக்காட்சி நிகழ்ச்சிகள்

### வலைத் தொடர்

## விருதுகள் மற்றும் பரிந்துரைகள்

## குறிப்புகள்

## வெளி இணைப்புகள்

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:இந்திய நடிகர்கள்
சுவராஜ் வித்வான்

**சுவராஜ் வித்வான்** (Swaraj Vidwan) இந்தியாவைச் சேர்ந்த சமூக சேவகரும், சிறுபான்மை இனத்தவர்களுக்கான ஆர்வலரும் ஆவார். இவர் பட்டியல் சமூகத்தினருக்கான தேசிய ஆணையத்தில் உறுப்பினராக இருக்கிறார். பாதிக்கப்பட்ட மற்றும் ஓதுக்கப்பட்ட குழுக்களுடன் பணியாற்றியதற்காக இவருக்கு இந்திய அரசு நாரி சக்தி விருது வழங்கியது.

## வாழ்க்கை
இவர் பாதிக்கப்பட்ட மற்றும் ஓரங்கட்டப்பட்ட குழுக்களுடன் பணிபுரிகிறார். 2000 ஆம் ஆண்டில் இவர் உத்தரகாசியில் தனது வேலையைத் தொடங்கினார். உறுப்பினர்களை மேம்படுத்துவதற்காக 100க்கும் மேற்பட்ட சுய உதவிக்குழுக்களை அமைத்தார். மேலும் 160 ஏழைப் பெண்களின் திருமணத்திற்கான நிதியுதவியையும் ஏற்பாடு செய்தார். இவர் 1200 பெண்களுக்கு ஓய்வூதியம் வெறுவதற்கும், மேலும் 500 பெண்களுக்கு சுயதொழில் செய்வதற்கான நிதியையும் ஏற்பாடு செய்தார். பள்ளியில் சேர சிரமப்பட்ட 800 சிறுமிகளுக்கு பள்ளி புத்தகங்களையும், பள்ளிச் சீருடையும் பெற இவர் மூலம் பணம் கிடைத்தது.

கோமுகம் பகுதியில் ஏற்பட்ட ஒரு பனிப்பாறையை 120 பேரைக் கொண்டு சுத்தம் செய்து சுற்றுச்சூழலை மேம்படுத்த இவர் ஏற்பாடு செய்தார். 2013 வட இந்தியா வெள்ளத்திற்குப் பிறகு பாதிக்கப்பட்ட மக்களுக்கு உதவ  ஏற்பாடு செய்ய உதவினார்.

2015 இல் அனைத்துலக பெண்கள் தினத்தன்று இவருக்கு நாரி சக்தி விருது வழங்கப்பட்டது. இவருடன் சேர்ந்து எட்டு பெண்களுக்கு இதேபோல் நாரி சக்தி விருது வழங்கப்பட்டது. அப்போதைய இந்தியக் குடியரசுத் தலைவர் பிரணாப் முகர்ஜி இந்த விருதை வழங்கினார்.

பாலியல் பலாத்காரத்தால் பாதிக்கப்பட்டவர்களுக்கு வித்வான் உதவி வருகிறார். குறிப்பாக பாதிக்கப்பட்ட பட்டியலின சமூகத்தைச் சேர்ந்த வழக்குகளை காவல்துறையினர் புறக்கணிப்பதாக இவர் சந்தேகிக்கிறார். 2018 ஆம் ஆண்டில் இவரும், பட்டியல் சமூகத்தினருக்கான தேசிய ஆணையமும் சேர்ந்து 16 வயதுகுட்பட்ட பாலியல் பலாத்காரத்திற்கு ஆளான ஒரு பெண் சார்பாக புகார் அளித்தனர். குற்றம் சாட்டப்பட்ட நபர் காவலில் இருக்கும்போது இறந்தார். அந்த நபரின் மரணம் உண்மையான குற்றவாளிகளை மறைத்துவிடக்கூடும் என்று இவர் சந்தேகித்தார்.

## மேற்கோள்கள்

பகுப்பு:உத்தராகண்டு நபர்கள்
பகுப்பு:வாழும் மக்கள்
சாய்லட்சுமி பலிஜப்பள்ளி

**சாய்லட்சுமி பலிஜெபள்ளி** (Sailakshmi Balijepally) இந்தியாவைச் சேர்ந்த குழந்தைகள் மருத்துவரும், தொண்டு நிறுவனரும் ஆவார். இவருக்கு 2015 ஆம் ஆண்டில் இந்தியக் குடியரசுத் தலைவர் நாரி சக்தி விருது வழங்கினார்.

## வாழ்க்கை
பலிஜெபள்ளி சிக்கந்தராபாத்ட்ஜில் வளர்க்கப்பட்டார். அங்கு இவர் 12 ஆண்டுகள் பெண்கள் கீஸ் உயர்நிலைப் பள்ளியில் பயின்றார். இவரின் பெற்றோர் இருவரும் மருத்துவர்கள் என்பதால் இவரும் மருத்துவத்தையே படிக்க வேண்டும் என விரும்பினர். இவரது மூத்த சகோதரி இவருக்கு முன்மாதிரியாக இருந்தார். மேலும் அவர் இருதயநோய் நிபுணராக இருந்தார். காந்தி மருத்துவக் கல்லூரியில் நுழைவதற்கு முன்பு இவர் புனித பிரான்சிஸ் மகளிர் கல்லூரியில் இரண்டு ஆண்டுகள் பயின்றார். பின்னர் இவர் ஐந்து ஆண்டுகள் மருத்துவம் பயின்று ஒரு மருத்துவராகவும் பின்னர், ஒரு அறுவை சிகிச்சை நிபுணராகவும் தகுதி பெற்றார்.

## தொண்டுப் பணி
2001 சனவரி 20 அன்று ஏற்பட்ட குஜராத் நிலநடுக்கம் 20,000 பேரைக் கொன்றது. மேலும் பலரைக் காயப்படுத்தியது. மேலும், 400,000க்கும் மேற்பட்டவர்களை வீடற்றவர்களாக்கியது. அந்த சமயத்தில் இவருக்குத் தேர்வுகள் இருந்த போதும் தன்னார்வத் தொண்டு செய்ய முன்வந்தார். ஏழு ஆண்டுகளுக்குப் பிறகு, பீகார் வெள்ளம் மில்லியன் கணக்கான மக்களை வீடற்றவர்களாக ஆக்கியபோது, மீண்டும் இவர் அப்பகுதி மக்களுக்காகப் பணிபுரியச் சென்றார்.

## ஏகம் அறக்கட்டளை
இவர் தனது மருத்துவ வாழ்க்கையின் ஆரம்ப நாட்களில் 60 அனாதை இல்லங்களை ஆதரிப்பதென முடிவு செய்தார். மேலும் அவர் ஒவ்வொருவரையும் ஒரு சக குழந்தை மருத்துவரிடம் இணைத்தார். இவருடைய சகாக்கள் அவர்களுக்கு உதவ ஆர்வமாக இருந்தனர். ஆனால் காலப்போக்கில் இந்த அமைப்பு உண்மையில் செயல்படவில்லை. அனாதைகளுக்கான கவனிப்பை வழங்குவதில் ஏற்படும் சிக்கல் குறித்து கவனம் செலுத்துவதற்கான இவரது முயற்சியாக 2009 ஆம் ஆண்டில் ஏகம் அறக்கட்டளையை நிறுவினார்.

## விருது
2015 ஆம் ஆண்டில் சர்வதேச மகளிர் தினத்தன்று இவரது தலைமை மற்றும் சாதனைக்காக நாரி சக்தி விருது  இந்த விருது அப்போதைய இந்தியக் குடியரசுத் தலைவர் பிரணப் முகர்ஜியால் வழங்கப்பட்டது . இவருடன் சேர்ந்து எட்டு பெண்களுக்கு இதேபோல் நாரி சக்தி விருது வழங்கப்பட்டது.

## சிறப்பு பிரசாரம்
காஞ்சிபுரத்தில் உள்ள தாய்மார்கள் மற்றும் குழந்தைகளின் ஆரோக்கியம் மற்றும் நல்வாழ்வை மேம்படுத்தும் நோக்கில் 2018 ஆம் ஆண்டில் இவரது ஏகம் அறக்கட்டளை ராயல் என்ஃபீல்ட் வாகனத்துடன் ஒரு பிரசரத்திற்குச் ஏற்பாடு செய்தது. பிரசாரத்திற்கு வந்தவர்கள் செங்கல்பட்டு மருத்துவக் கல்லூரியில் பணிபுரிந்து வந்தனர்.

## மேற்கோள்கள்

பகுப்பு:வாழும் மக்கள்
பகுப்பு:சமூக சேவகர்கள்
பகுப்பு:குழந்தை மருத்துவம்
இலத்திகா துக்ரால்

**இலத்திகா துக்ரால்** (Latika Thukral) (பிறப்பு 1967) இந்தியாவைச் சேர்ந்த வங்கியாளராவார். இவர் தனது நகரத்தின் வடிவத்தை மாற்றியமைத்தார். குறிப்பாக குருகிராமிலுள்ள ஆரவல்லி பல்லுயிர் பூங்காவில் பணி புரிந்தார் . #IAmGurgaon என்ற பிரசாரத்தின் மூலம் மில்லியன் கணக்கில் மரங்கள் நடப்பட்டன. இவருக்கு 2015ஆம் ஆண்டில் இந்தியக் குடியரசுத் தலைவரால் நாரி சக்தி விருது விருது வழங்கப்பட்டது.

## வாழ்க்கை
துக்ரால் 1967களில் பிறந்தார்  அவர் தில்லி பல்கலைக்கழகத்தில் சந்தைப்படுத்தல் துறையில் பட்டம் பெற்றார். ஐ.டி.சி விடுதிகளில் இரண்டு ஆண்டுகள் பணியாற்றிய பின்னர் சிட்டிவங்கியில் 18 வருடங்கள் பணிபுரிந்தார். அங்கு இவர் ஒரு மூத்த துணைத் தலைவராக உயர்ந்தார்.
வலது|thumb| இலத்திகா துக்ரால் இந்தியக் குடியரசுத் தலைவரிடமிருந்து நாரி சக்தி விருதைப் பெறுகிறார்

## மரம் நடுதல்
குருகிராம் நகரம் பற்றி அறிந்து இவர் அதைப் பற்றிய கவலை கொள்ள ஆரம்பித்தார். 1996இல் இவர் அந்த நகரத்திற்கு சென்ற போது அந்தச் சிறிய நகரம் வளர்ந்து வந்தது. ஆனால் அது வடிவமைப்போ அல்லது திட்டமிடல் இல்லாமல் வளர்ந்தது. இவர் ஒரு நடுத்தர வர்க்கக் குடியிருப்புப் பகுதியில் வசித்து வந்தார். ஆனால் ஒரு பூங்கா தொடர்ந்து இவரது கவனத்தை ஈர்த்தது. இவர் 1999இல் #IamGurgaon என்ற பிரச்சாரத்தை நிறுவி, மற்ற தன்னார்வலர்களை ஈர்த்தார். இவர்கள் தங்கள் நகரத்தில் ஒரு மில்லியன் பூர்வீக மரங்களை நடவு செய்ய முடிவு செய்தனர்.

## விருதுகள்
2010ஆம் ஆண்டு குடியரசு தினத்தன்று அரியானா அரசு இவரைப் பாராட்டி விருது வழங்கியது. #IamGurgaon உள்ளூர் அரசாங்கத்துடன் இணைந்து பணியாற்றி வருகிறது. அவற்றின் திட்டங்கள் பெருநகர நிறுவனங்களின் ஆதரவைப் பெற்றது.

2015 இல் அனைத்துலக பெண்கள் நாள் அன்று இவருக்கு நாரி சக்தி விருது வழங்கப்பட்டது. இவருடன் சேர்ந்து எட்டு பெண்களுக்கு இதேபோல் நாரி சக்தி விருது வழங்கப்பட்டது. அப்போதைய இந்தியக் குடியரசுத் தலைவர் பிரணாப் முகர்ஜி இந்த விருதை வழங்கினார்.

## கொரோனா காலம்
2020 ஆம் ஆண்டில் கொரோனா வைரசு பரவியபோது, #IamGurgaon நகரின் வறிய குடும்பங்களுக்கு சமைத்த உணவை வழங்கும் பணியில் அதிக ஈடுபாடு கொண்டிருந்தது. சில பகுதிகளுக்கு அருகிலுள்ள சமுதாயக் கூடங்கள் இவர்களுக்கு உதவின. ஏப்ரல் மாதத்தில் குறைந்தது இரண்டு மாதங்களுக்கு உணவு வழங்க வேண்டும் என்று இவர்கள் திட்டமிட்டனர். இதன் மூலம் ஒரு குடும்பத்திற்கு ஒரு மாதத்திற்கு 3,250 ரூபாய் செலவாகும் என்று மதிப்பிடப்பட்டது. மேலும் பதினைந்து முதல் இருபதாயிரம் குடும்பங்கள் இருக்கும் என்று மதிப்பிடப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:1967 பிறப்புகள்
பகுப்பு:சமூக சேவகர்கள்
மருத்துவ சொற்களஞ்சியம்

[thumb|[பாம்புச் சுருளைக் கொண்ட தடியை ஏந்தியிருக்கும், கிரேக்கத் தொன்மவியலின்படி, கிரேக்கர்களின் மருத்துவத்தின் கடவுளான அசுக்லெப்பியுசுவின் சிலை]]
**மருத்துவ சொற்களஞ்சியம்** என்பது மருத்துவம், அதன் துணை பிரிவுகள் மற்றும் தொடர்புடைய துறைகள் பற்றிய வரையறைகளின் பட்டியலை உள்ளடக்கியதாக அமையும்.

## சொற்களின் பட்டியல்
(குறிப்பு: இந்தப் பட்டியல் முழுமையானதல்ல.)

### அ
**அடிவயிறு**  (*abdomen*) : நெஞ்சுக் கூட்டினை அடுத்துக் கீழே உள்ள மிகப்பெரிய உடல் பகுதி; மார்பு  மற்றும் இடுப்புக்கு இடையில் உள்ள உடலின் ஒரு பகுதி.  ஈரலுக்கும் குடலுக்கும் நடுவேயுள்ள இடையீட்டுச் சவ்வுத் திரையானது நெஞ்சுக் கூட்டிலிருந்து  இதைப் பிரிக்கிறது.  பெரும்பாலும் தசையினாலும், தசைநார் சூழ்ந்த தசைப்பட்டையாலும் சூழப்பட்டிருக்கும். வடிவ அளவை மாற்றிக் கொள்ளும் தன்மை உடையது.
**அடிவயிற்று வலி** (*abdominal pain*) : குழந்தைகளுக்கு அடிக்கடி உண்டாகும் குடைவு வலியும் குமட்டலும் ஆகும். இது பெரும்பாலும் தலை வலியுடன் தொடர்புடையது
**அசிட்டாசோலமைடு** (*acetazolamide*)  குறுகிய காலத்திற்கு சிறு நீர்க்கழிவினைத் துண்டுவதற்காக வாய்வழியே கொடுக்கப்படும் நீர்நீக்கி, கரிமம் சார்ந்த மருந்துப் பொருள். கண்விழி விறைப்பு நோயைக் குணப்படுத்த இது பயன்படுத்தப்படுகிறது
**அசிட்டோ அசிட்டிக் அமிலம்** (*acetoacetic acid*) : மனிதர் உடலில் கொழுப்புப் பொருள்கள் ஆக்சிகரமாகும் போது ஒர் இடைநிலையில் அசிட்டோ அசிட்டிக் அமிலம்   உற்பத்தியாகிறது. இரத்தத்தில் அளவுக்கு மேல் அமிலம்  இருத்தல் அல்லது நீரிழிவு போன்ற சில வளர்சிதை மாற்றக்கோளாறுகளால்  இரத்தத்தில் அளவுக்கு மீறி அதிகரித்து சிறுநீர் வழியாக வெளியேறுகிறது.

### ஆ
### இ

பகுப்பு:மருத்துவம்
பகுப்பு:சொற்களஞ்சியம்
மணிகா ரூபிடா

பகுப்பு:எறும்புகள்
***மணிகா ரூபிடா*** (*Manica rubida*) மிர்மிசினே எறும்புத் துணைக்குடும்பத்தில் உள்ள ஒரு சிற்றினமாகும்.

## பரவல்
இந்த சிற்றினம் மத்திய மற்றும் தெற்கு ஐரோப்பாவிலும், அண்மை கிழக்கு மற்றும் சியார்சியாவிலும் காணப்படுகிறது.  

## வாழ்விடம்
இந்த எறும்புகள், தாவரங்கள் குறைந்த அளவில் காணப்படும் சூரிய ஒளிபடும் மலைப் பகுதிகளை விரும்புகின்றன. இவை கடல் மட்டத்திலிருந்து சுமார்  உயரத்தில் காணப்படுகின்றன. 

## விளக்கம்
இடது|thumb|240x240px| ''மானிகா ரூபிடாவின்'' கூடு
*மணிகா ரூபிடா* வேலைக்கார எறும்பு  நீளமும், இராணி எறும்பு  உடல் நீளமும், ஆண்களில் இது  உள்ளது. வேலைக்கார எறும்பு சிவப்பு பழுப்பு நிறமாகவும், மெல்லியதாகவும், பொதுவாகக் கருமையான தலையுடன் காணப்படும். மார்பும் அடிவயிறும் மிகவும் பளபளப்பாகவும், பின்புற முடிவில் அடிவயிறு கருமையாகவும் இருக்கும். இராணி தொழிலாளர்களைப் போன்றது, அவை தொழிலாளியை விட சற்று இருண்ட நிறத்தைக் கொண்டிருக்கின்றன. ஆண்கள் கருப்பாகவும் பளபளப்பாகவும் காணப்படும். இராணியும் வேலைக்கார எறும்பும் கொட்டுறுப்பினைக் கொண்டுள்ளன. இவை கொட்டும்போது, வேதனையாக இருக்கும், ஆனால் ஆபத்தானது அல்ல. 

## உயிரியல்
இந்த எறும்புகள் பூச்சிகள் மற்றும் தேனை உண்கின்றன. இவை சற்று உக்கிரமானவை, ஆனால் இவை தமது இருப்பிடப்பகுதியினை மட்டுமே பாதுகாக்கின்றன. பொதுவாக இவை கற்களின் கீழ் தங்கள் கூடுகளை உருவாக்குகின்றன. கூடுகள் மண்ணிலும் கட்டப்படலாம். இந்த கூடுகள் பெரும்பாலும் 3 மீட்டர் வரை ஆழமுடையன. தங்கள் கூடுகளின் பெரிய திறப்பைச் சுற்றி மணலை குவித்துவைக்கின்றன. கூட்டமைப்பில் பெரும்பாலும் பலமனைவி மணம் எறும்புகளாக உள்ளன. கூட்டமைப்பு பல நூறு தொழிலாளர்களின் எண்ணிக்கையினை எட்டும்போது மே மாதத்தின் பிற்பகுதியிலிருந்து செப்டம்பர் முற்பகுதி வரை மெய் திரள் ஓட்டம் நிகழ்கிறது. அக்டோபர் முதல் மார்ச் வரை குளிர்கால உறக்கம் கொள்கிறது.

## நூலியல்

* அட்டிகல்லே, ஏபி, கம்மேர்ட்ஸ், எம்.-சி., கம்மேர்ட்ஸ், ஆர். எறும்பு மானிகா ரூபிடாவின் டிரெயில் பெரோமோனின் வேதியியல் மற்றும் நெறிமுறை ஆய்வுகள் (ஹைமனோப்டெரா: ஃபார்மிசிடே). பிசியோல். என்டோமோல். 11: 125-132.
* பெர்ட் ஹால்டோப்ளர், எட்வர்ட் ஓ. வில்சன்: அமீசன். டை என்டெக்குங் ஐனர் ஃபாஸ்ஜினெரென்டன் வெல்ட். ஆஸ் டெம் அமெரிகனிசென் வான் சூசேன் பால். பிர்க ä சர் வெர்லாக், பாஸல் - பாஸ்டன் - பெர்லின் 1995.
* பெஸ்ட்மேன், ஹெச்.ஜே, அட்டிகல்லே, ஏபி, கிளாஸ்ப்ரென்னர், ஜே., ரைமர், ஆர்., வோஸ்ட்ரோவ்ஸ்கி, ஓ. பெரோமோன்கள் 65. எறும்பு மேனிகா ரூபிடாவின் மண்டிபுலர் சுரப்பி சுரப்பின் கொந்தளிப்பான கூறுகளின் அடையாளம்: கட்டமைப்பு தெளிவுபடுத்தல், தொகுப்பு மற்றும் மேனிகோனின் முழுமையான உள்ளமைவு. லிபிக்கின் ஆன். செம். 1: 55-60.
* ஜாக்சன், பி.டி., கம்மேர்ட்ஸ், எம்.சி., மோர்கன், இ.டி, மற்றும் அட்டிகல்லே, ஏபி 1990 பி. மானிகா ரூபிடாவின் டுஃபோர் சுரப்பி உள்ளடக்கங்கள் குறித்த வேதியியல் மற்றும் நடத்தை ஆய்வுகள் (ஹைமனோப்டெரா: ஃபார்மிசிடே). ஜே. செம். சுற்றுச்சூழல். 16: 827-840.
* ராட்செங்கோ ஏ, செக்கோவ்ஸ்கா டபிள்யூ, செக்கோவ்ஸ்கி டபிள்யூ: க்ளூஸ் டோ ஓஸ்னாக்ஸானியா ஓவடோவ் போல்கி. Część XXIV Błonkówki - Hymenoptera Zeszyt 63 Mrówki - Formicidae. டோருஸ்: 2004, கள். 54.

## மேற்கோள்கள்

## வெளி இணைப்புகள்

*
மணிகா இன்விடியா

***மணிகா இன்விடியா*** (*Manica invidia*) பார்மிசிடே எறும்புக் குடும்பத்தினைச் சார்ந்த ஓர் சிற்றினமாகும். வடஅமெரிக்காவில் *[[மணிகா]]* பேரினத்தில் அதிகமாக காணப்படும் சிற்றினமாக இது உள்ளது.   

## மேற்கோள்கள்

## மேலும் படிக்க

பகுப்பு:எறும்புகள்
இணைகர விதி

கணிதத்தின் மிக எளிய **இணைகர விதி** (*parallelogram law*) (also called the **parallelogram identity**) அடிப்படை வடிவவியலில் அமைந்துள்ளது. ஒரு இணைகரத்தின் நான்கு பக்க நீளங்களின் வர்க்கங்களின் கூட்டுத்தொகை அவ்விணைகரத்தின் இரு மூலைவிட்ட நீளங்களின் கூட்டுத்தொகைக்குச் சமமானதென இவ்விதி கூறுகிறது.  *AB*, *BC*, *CD*, *DA* இணைகரத்தின் நான்கு பக்கங்கள்.யூக்ளீடிய வடிவவியலில் இணைகரத்தின் எதிரெதிர் பக்க நீளங்கள் சமமென்பதால், *AB* = *CD* , *BC* = *DA*. எனவே இணைகர விதியின் கூற்று:

: 2AB^2+2BC^2=AC^2+BD^2\,

இணைகரம் ஒரு செவ்வகமாக இருந்தால் மூலைவிட்டங்களின் நீளங்கள் சமம். அதாவது, *AC* = *BD*. இதனால் செவ்வகத்தில் இவ்விதி  பித்தேகோரசு தேற்றமாக அமைகிறது: 
: 2AB^2+2BC^2=2AC^2\,
: AB^2+BC^2=AC^2\,

பக்கங்களெதுவும் சமமில்லாத பொதுவான நாற்கரத்திற்கு,

: AB^2+BC^2+CD^2+DA^2=AC^2+BD^2+4x^2, இதில் *x* ஆனது நாற்கரத்தின் மூலைவிட்டங்களின் நடுப்புள்ளிகளை இணைக்கும் கோட்டுத்துண்டின் நீளம்.

ஒரு இணைகரத்தின் மூலைவிட்டங்கள் ஒன்றையொன்று இருசம பாகங்களாக வெட்டும் என்பதால், இணைகரத்தில்  *x* = 0 ஆகவும் எதிரெதிர் இணைபக்க நீளங்கள் சமமாகவும் இருக்குமென்பதால்  நாற்கரத்திற்கான மேலுள்ள முடிவானது இணைகர விதியாகச் சுருங்கும்.

## நிறுவல்

வலப்பக்கப் படத்திலுள்ள இணைகரத்தில், AD=BC=a, AB=DC=b, ∠BAD = α என எடுத்துக்கொள்ளப்படுகிறது. முக்கோணம் ΔBAD இல் கோசைன் விதியைப் பயன்படுத்தக் கிடைப்பது:
:
ஒரு இணைகரத்தில் அடுத்துள்ள கோணங்கள் the law of cosines in triangle முக்கோணம் ΔADC இல் கோசைன் விதியைப் பயன்படுத்த:
:a^2+b^2-2ab\cos(180^{\circ}-\alpha)=AC^2

முக்கோணவியல் முற்றொருமையான \cos(180^{\circ} - x) = -\cos x என்பதையும் பயன்படுத்த:

:

இரண்டையும் கூட்டக் கிடைப்பது:
:BD^2 + AC^2 = a^2 + b^2 -2ab\cos(\alpha) + a^2 + b^2 +2ab\cos(\alpha)
:BD^2 + AC^2 = 2a^2 + 2b^2

## மேற்கோள்கள்

## வெளியிணைப்புகள்
*
* The Parallelogram Law Proven Simply at Dreamshire blog
* The Parallelogram Law: A Proof Without Words at cut-the-knot

பகுப்பு:யூக்ளிடிய வடிவவியல்
பகுப்பு:நாற்கரங்கள் பற்றிய தேற்றங்கள்
தாராய் சாம்பல் மந்தி

**தாராய் சாம்பல் மந்தி** (*செம்னோபிதேகசு ஹெக்டர்* ) தொல்லுககுரங்கு. இது முன்னர் வடவெளிச் சாம்பற் குரங்கின் கிளையினமாக கருதப்பட்டது. இந்த சிற்றினத்தின் எண்ணிக்கையானது 10,000க்கும் குறைவாக இருப்பதால் அச்சுறு நிலைய அண்மித்த இனமாகப் பட்டியலிடப்பட்டுள்ளன. மேலும் இதனுடைய எண்ணிக்கை தொடர்ந்து குறைந்து வருகிறது.

*செம்னோபிதேகசு அஜாக்சு* மற்றும் *[[சுள்ளிய சாம்பல் குரங்கு|செம்னோபிதேகசு பிரியம்]]* ஆகியவற்றுடன் *[[இலியட்|தி இலியாட்]]* கதாபாத்திரங்களின் பெயரிடப்பட்ட  *செம்னோபிதேகசு* இனங்களில் இதுவும் ஒன்றாகும்.

## பரவலும் வாழ்விடமும்
தாராய் சாம்பல் மந்தி, வட இந்தியா, பூட்டான் மற்றும் நேபாளத்தை பூர்வீகமாகக் கொண்டது. இவை ராஜாஜி தேசிய பூங்காவிலிருந்து தென்மேற்கு பூட்டான் வரையிலான இமயமலை அடிவாரத்தில் வசிக்கிறது. இது சிவாலிக் மலைகளின் ஈரமான இலையுதிர் காட்டில்  உயரத்தில் உள்ள ஓக் காடுகளில் வாழ்கிறது.

## சூழலியல் மற்றும் நடத்தை
தாராய் சாம்பல் மந்தி மரங்களில் வாழ்வன. நிலப்பரப்பில் பகலாடிகளாகவும் இலைகளை உண்ணக்கூடிய பல ஆண் பல பெண் குழுக்களாக உள்ளன. ராஜாஜி தேசிய பூங்காவிற்கு வெளியே உள்ள பழத்தோட்டங்கள் மற்றும் பயிர் வயல்களில் இவை உணவு உண்பதைப் பலர் அவதானித்துள்ளனர்.

## மேற்கோள்கள்

பகுப்பு:இந்தியப் பாலூட்டிகள்
இலட்சுமி கௌதம் (பேராசிரியர்)

**இலட்சுமி கௌதம்** (Laxmi Gautam) (பிறப்பு: 1963) இந்தியாவைச் சேர்ந்த கல்வியாளர் ஆவார். இவர் கைவிடப்பட்ட விதவைகளை கவனிப்பதற்காக தனது நேரத்தை செலவிடுகிறார். மேலும் இவர் "பிருந்தாவனின் தேவதை" என்றும் அழைக்கப்படுகிறார். 2015இல் அனைத்துலக பெண்கள் நாள் அன்று இவருக்கு நாரி சக்தி விருது வழங்கப்பட்டது. இவர் தற்போது பிருந்தாவனத்தில் உள்ள ஓரியண்டல் தத்துவ நிறுவனத்தில் கற்பித்து வருகிறார்.

## வாழ்க்கை
இலட்சுமி 1963 ஆம் ஆண்டு உத்தரப் பிரதேசத்தின் மதுராவிலுள்ள பிருந்தாவனத்தில் பிறந்தார். ஆக்ரா பல்கலைக்கழகத்தில் இந்தி மற்றும் வரலாற்றைப் படித்த அங்கு [முனைவர் பட்டம் பெற்றார். இவர் பிருந்தாவனத்தின் கீழைத் தத்துவக் கழகத்தில் இணை பேராசிரியராகப் பணியாற்றினார்.

== பணிகள் ==
மொட்டையடித்த தலையுடன் வெள்ளை நிறத்தில் உள்ள பெண்கள் விதவைகள் என்பதை இளம் வயதிலேயே இவர் புரிந்துகொள்ள ஆரம்பித்தார். சிறுவயது பெண்குழந்தைகள் மணப்பெண்ணாகி பெரியவளாவதற்கு முன்பே  விதவைகளாக மாறி, பின்னர் வாழ்நாள் முழுவதும் மரியாதை இல்லாதவர்களாகவோ அல்லது உணவளிக்கப்படாமலோ அல்லது கவனிக்கப்படாமலோ இருப்பதை கண்டிருக்கலாம். 1995 இல் நகரத்தின் துணை மேயராக இருந்தார்.

விதவைகள் அடிக்கடி இறந்துவிடுகிறார்கள், இளம் விதவைகள் உயிர்வாழ விபச்சாரிகளாக மாறுகிறார்கள். இவர், விதவைகளின் அவலநிலை குறித்து கவலைப்பட்டு அவர்களுக்கு ஏதாவது உதவி செய்ய முடிவு செய்தார். மேலும் இதற்காக இவர்  2013 இல் ஒரு தன்னார்வ தொண்டு நிறுவனத்தை தொடங்கினார்.

விலங்குகள் உண்ணாமல் இருக்க கைவிடப்பட்டு இறந்த விதவைகளின் உடல்களைக் தேடிக் கண்டுபிடிக்க ஆரம்பித்தார். அவர்களின் உடல்களை  சேகரித்து மரியாதையான தகனம் செய்கிறார். இவர் இறந்தவர்களை மட்டும் கவனிப்பதில்லை. இவர் நிறுவிய அடித்தளம் கைவிடப்பட்ட விதவைகளையும் கவனிக்கிறது. இவரது  ஆதரவின் கீழ் முப்பத்தைந்து விதவைகள் வாழ்ந்து வருகின்றனர். இவர் அவர்களுக்கு உணவு, குடிநீர், ஒரு போர்வை ஆகியவற்றை ஏற்பாடு செய்தார். மேலும் இவரது அறக்கட்டளை பாலியல் துன்புறுத்தல்களால் பாதிக்கப்பட்டவர்களுக்கு சட்ட மற்றும் உணர்ச்சி ரீதியான ஆதரவையும் வழங்கி வருகிறது. 
== விருது ==
2015 ஆம் ஆண்டில் [நாரி சக்தி விருது விருதைப் பெற்றபோது இவரது பணி அங்கீகரிக்கப்பட்டது. பல நாட்கள் அழுகிய உடல்களை இவர் கையாண்டதாகவும், 500 உடல்களில் கடைசி சடங்குகளை இவர் செய்ததாகவும் குறிப்பிபப்பட்டது. எவ்வாறாயினும், இறந்தவர்களையும் உயிருள்ளவர்களையும் கவனித்துக்கொள்வதற்காகவே இந்த விருது வழங்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:சமூக சேவகர்கள்
பெராரியோ-அக்கர்மான் வினை

**பெராரியோ-அக்கர்மான் வினை** (*Ferrario-Ackermann reaction*) பீனாக்சாந்தைன் என்ற பல்லினவளைய கரிமச் சேர்மத்தை தயாரிக்கப் பயன்படும் ஒரு வேதிவினையாகும். சுருக்கமாக பெராரியோ வினை என்றும் அழைக்கப்படுகிறது. இப்பெயர்வினையில் அலுமினியம் குளோரைடு வினையூக்கியின் முன்னிலையில் இருபீனைல் ஈதரும் கந்தகமும் வினையில் ஈடுபட்டு பீனாக்சாந்தைன் உருவாகிறது. 

:

## மேற்கோள்கள்

பகுப்பு:பெயர் வினைகள்
வாழ்க்கைச் சக்கரம்

**வாழ்க்கைச் சக்கரம்** (*Vaazhkai Chakkaram*) என்பது 1990 ஆம் ஆண்டு வெளியான தமிழ் நாடக நகைச்சுவைத் திரைப்படமாகும். மணிவண்ணன் இயக்கிய  . இப்பபடத்தில் சத்யராஜ், கௌதமி, கவுண்டமணி, வினு சக்ரவர்த்தி ஆகியோர் முன்னணி வேடங்களில் நடித்தனர். திருப்பூர் மணி எழுதி தயாரித்த இப்படத்திற்கு, சங்கர் கணேஷ் இசை அமைத்தார். படமானது  1990 பிப்ரவரி 9 அன்று வெளியானது.

## நடிகர்கள்

* தங்கவேலுவாக சத்யராஜ் 
* கல்யாணியாக கௌதமி  
* காவலர் இராமசாமியாக கவுண்டமணி 
* சாராயக் கடைக் கவுண்டர் - கிராமத் தலைவராக ஜெய்கணேஷ் 
* தங்கவேலுவின் தந்தை சதாசிவ கவுண்டராக வினு சக்ரவர்த்தி  
* தங்கவேலுவின் சகோதரனாக இராஜா 
* காவலராக சுந்தர் சி.  
* அமவாசையாக வாசு  
* காவலராக மீசை முருகேசன்  
* விஜய் கிருஷ்ணராஜ்
* தாயம்மாவாக சபிதா ஆனந்த்  
* கல்யாணியின் தந்தையாக மணிவண்ணன் (சிறப்புத் தோற்றம்)

## பாடல்கள்

## மேற்கோள்கள்


## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:மணிவண்ணன் இயக்கிய திரைப்படங்கள்
பகுப்பு:1990 தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:கௌதமி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
நந்திதா கிருஷ்ணா

பேராசிரியர். **நந்திதா கிருஷ்ணா** (Nanditha Krishna) (பிறப்பு 1951) இந்தியாவைச் சேர்ந்த எழுத்தாளரும், சமூக ஆர்வலருமாவார். 2015இல் அனைத்துலக பெண்கள் நாள் அன்று இவருக்கு நாரி சக்தி விருது வழங்கப்பட்டது. இவருடன் சேர்ந்து எட்டு பெண்களுக்கு இதேபோல் நாரி சக்தி விருது வழங்கப்பட்டது. இவர் சென்னையில் சி. பி. இராமசாமி ஐயர் அறக்கட்டளைக்குத் தலைமை தாங்குகிறார்.

## வாழ்க்கை
இவர் 1951 இல் பிறந்த இவர் நந்திதா ஜெகந்நாதன் என அறியப்படுகிறார். சே. ப. இராமசுவாமி ஐயரின் பெரிய மகளாவார். பண்டைய இந்திய கலாச்சாரத்தில் மும்பை பல்கலைக்கழகத்தில் முனைவர் பட்டம் பெற்றார். இவரது ஆய்வறிக்கை "விஷ்ணுநாராயணனின் உருவப்படம்" பற்றி இருந்தது. மும்பையைத் தளமாகக் கொண்ட "மேஜிக் லாம்ப்" தொலைக்காட்சித் தொடரில் இவர் நந்திதாவாகவேத் தோன்றினார்.

## விருதுகள்
22015 இல் அனைத்துலக பெண்கள் நாள் அன்று இவருக்கு நாரி சக்தி விருது வழங்கப்பட்டது. இவருடன் சேர்ந்து எட்டு பெண்களுக்கு இதேபோல் நாரி சக்தி விருது வழங்கப்பட்டது. அப்போதைய இந்தியக் குடியரசுத் தலைவர் பிரணாப் முகர்ஜி இந்த விருதை வழங்கினார்.

இவர் சென்னைப் பல்கலைக்கழகத்தில் பேராசிரியரானார். 2013 இல், இவர் சே. ப. இராமசாமி ஐயர் அறக்கட்டளையின் தலைவராக தேர்ந்தெடுக்கப்பட்டார். இந்த அறக்கட்டளை சே. ப. இராமசாமி ஐயர் இந்தியப் பாரம்பரிய கல்வி தொழில்நுட்ப நிறுவனத்தை 1981 இல் நிறுவியது. இந்த அறக்கட்டளையின் தலைமையகம் இந்தியாவின் சென்னையில் (சே. ப.  இராமசாமி சாலை) சே. ப. இராமசாமி ஐயர் குடும்பத்தைச் சேர்ந்த "தி குரோவ்" என்ற இல்லத்தில் உள்ளது.

## விருதுகள்
இவரது விருதுகளில் நாரி சக்தி விருது, ஸ்த்ரீ ரத்னா, ஆசியாவின் சிறந்த பெண் ஆகியவை அடங்கும். வித்யாசாகர் பல்கலைக்கழகத்தில் கௌரவ டாக்டர் பட்டமும் பெற்றுள்ளார்.

## சொந்த வாழ்க்கை
இந்தியாவின் விலங்கு உரிமை தொண்டு நிறுவனமான புளூ கிராஸை வழிநடத்திய சின்னி கிருஷ்ணாவை இவர் திருமணம் செய்து கொண்டார். இவரும் அந்தச் சமூகத்தின் தூதராக இருக்கிறார். 

## படைப்புகள்

* இந்தியாவின் புனித தாவரங்கள் 
* இந்தியாவின் புனித விலங்குகள் 
* இந்து மதமும் இயற்கையும்
* பேய்களின் புத்தகம்
* விஷ்ணுவின் புத்தகம்
* *மெட்ராஸ் தென், சென்னை நவ்* ( திஷானி தோஷியுடன் இணைந்து ), 2013 
* பாலாஜி வெங்கடேசுவரா
* விநாயகர்
* சரசுவதி மகால் நூலகத்தின் வர்ணம் பூசப்பட்ட கையெழுத்துப் பிரதிகள் 
* தமிழ்நாட்டின் கலை மற்றும் கைவினைப்பொருட்கள்
* விஷ்ணு-நாராயணரின் கலை மற்றும் உருவப்படம் 
## மேற்கோள்கள்

பகுப்பு:சென்னை மக்கள்
பகுப்பு:வாழும் மக்கள்
பகுப்பு:1951 பிறப்புகள்
பகுப்பு:இந்தியப் பெண் எழுத்தாளர்கள்
பகுப்பு:இந்திய எழுத்தாளர்கள்
பகுப்பு:சமூக சேவகர்கள்
அண்ணன் என்னடா தம்பி என்னடா

**அண்ணன் என்னடா தம்பி என்னடா** (*Annan Ennada Thambi Ennada*)  என்பது  1992 ஆம் ஆண்டு வெளியான தமிழ் நாடகத் திரைப்படம். ஆகும். விஜய் கிருஷ்ணராஜ் இயக்கிய இப்படத்தில் சிவகுமார், அர்ஜுன், நிரோஷா, ரேகா ஆகியோர் முக்கிய கதாபாத்திரங்களில் நடித்தனர். இந்த படத்திற்கு கியான் வர்மா, ஆபாவாணன் ஆகியோர் இசை அமைத்தனர். படமானது 25 செப்டம்பர் 1992 இல் வெளியானது. இந்த படம் பின்னர் தெலுங்கில் *பகத்* என்ற பெயரில் மொழிமாற்றம் செய்யப்பட்டது.

## நடிகர்கள்

*சிவகுமார் - இராக்கையா கவுண்டர்
*அர்ஜுன் - சங்கர்
*விஜய் கிருஷ்ணராஜ் - பொன்னனர்
*கே. ஆர். விஜயா - பாவனா
*நிரோஷா
*ரேகா
*மனோரமா
*எஸ். எஸ். சந்திரன்
*செந்தில்
*செந்தாமரை
*வெண்ணிற ஆடை மூர்த்தி
*சபிதா ஆனந்த்
*டி. பி. கஜேந்திரன்

## இசை
இத்திரைப்படத்தின் பின்னணி இசை, பாடல் இசை ஆகியவற்றை  இசையமைப்பாளர் கியான் வர்மா அமைத்தார். 1992 இல் வெளியிடப்பட்ட இசைப்பதிவில் ஏழு பாடல்கள் உள்ளன.

## மேற்கோள்கள்

## வெளி இணைப்புகள்
*
*

பகுப்பு:இந்தியத் தமிழ்த் திரைப்படங்கள்
பகுப்பு:1992 தமிழ்த் திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பீனாக்சாந்தைன்

**பீனாக்சாந்தைன்** (*Phenoxathiin*) C12H8OS என்ற மூலக்கூற்று வாய்ப்பாட்டால் அடையாளப்படுத்தப்படுகிறது. இப்பல்லினவளையக் கரிமச் சேர்மம் இருபென்சோ ஆக்சாதையேன், டைபென்சோ ஆக்சாதையேன் என்ற பெயர்களாலும் அழைக்கப்படுகிறது. பீனாக்சாந்தைனின் மூலக்கூற்று எடை 200.25632 கிராம்/மோல் என்றும் இதன் சிஏஎசு குறியீட்டு எண் 262-20-4 என்றும் அறியப்படுகிறது.

பீனாக்சாந்தைனை பெராரியோ-அக்கர்மான் வினையின் மூலம் தயாரிக்கலாம். பெராரியோ வினை என்றும் இத்தயாரிப்பு முறை அழைக்கப்படுகிறது. அலுமினியம் குளோரைடு வினையூக்கியின் முன்னிலையில் இருபீனைல் ஈதரும் கந்தகமும் வினையில் ஈடுபட்டு பீனாக்சாந்தைன் உருவாகிறது. 
:
பீனாக்சாந்தைனின் உருகுநிலை 52-56 பாகை செல்சியசு ஆகும். 
## பயன்
பாலியமைடு, பாலியிமைடு போன்ற சேர்மங்கள் தயாரிப்பில் பீனாக்சாந்தைன் பயன்படுகிறது.   

## மேற்கோள்கள்

## புற இணைப்புகள்
* Chemicalbook.com
* Webbook.nist.gov

பகுப்பு:பல்லினவளையச் சேர்மங்கள் (3 வளையங்கள்)
பகுப்பு:கந்தக பல்லினவளையங்கள்
பகுப்பு:நைதரசன் பல்லினவளையங்கள்
காசுமீர் சாம்பல் மந்தி

**காசுமீர் சாம்பல் மந்தி** (*Kashmir Gray Langur*)(*செம்னோபிதேகசு அஜாக்சு*) என்பது பழைய உலக குரங்கு, இது மந்தி இனங்களில் ஒன்றாகும். இது இலை உண்ணும் வகையினைச் சார்ந்த குரங்காகும்.

இது வடமேற்கு இந்தியாவின் சம்மு காசுமீர் மற்றும் இமாச்சலப் பிரதேசத்தில் இருந்து தெரிவிக்கப்பட்டுள்ளது, ஆனால் இது இமாச்சலப் பிரதேசத்தின் சம்பா பள்ளத்தாக்கில் மட்டுமே காணப்படுகிறது எனச் சான்றுகள் சுட்டிக்காட்டுகின்றன. இதன் வரையறுக்கப்பட்ட வரம்பு, துண்டு துண்டான மக்கள்தொகை, வேளாண்மையினால் பாதிப்பு உள்ளிட்ட அச்சுறுத்தல்கள் காரணமாக இது ஐ.யூ.சி.என் செம்பட்டியலில் அருகிய இனமாகப் பட்டியலிடப்பட்டுள்ளது. பாகிஸ்தானில் இது மச்சியாரா தேசிய பூங்காவில் காணப்படுகிறது.

இது முன்னர் *[[வடவெளிச் சாம்பற் குரங்கு|செம்னோபிதேகசு என்டெல்லசின்]]* ஒரு துணைச் சிற்றினமாகக் கருதப்பட்டது. மேலும் *[[இலியட்|தி இலியாட்டின்]]* கதாபாத்திரங்களுக்குப் பெயரிடப்பட்ட பல செம்னோபிதேகசு இனங்களில் இதுவும் ஒன்றாகும். பிற இனங்கள், *செம்னோபிதேகசு ஹெக்டர்* மற்றும் *[[சுள்ளிய சாம்பல் குரங்கு|செம்னோபிதேகசு பிரியம்]]* ஆகும்.

## சூழலியல் மற்றும் நடத்தை
இது மரங்களில் பகலாடி வாழ்க்கை முறையினைக் கொண்டது. மித வெப்பமண்டல ஆல்பைன் காடுகளில்  வரை உயரத்தில் வாழ்கிறது.

காசுமீர் சாம்பல் மந்தியின் இனப்பெருக்க காலம் ஜனவரி முதல் ஜூன் வரை ஆகும். இருப்பினும் பெரும்பாலன மந்திகள் மார்ச் மாதத்தில் குட்டிகளை ஈணுகின்றன. பெரும்பாலான ஆசிய கோலோபின்களை விட அதிக வயதில் குழந்தைகளுக்குப் பாலூட்டப்படுகிறது. பெரும்பாலான ஆசிய கோலோபின்கள் முதல் வருடத்திற்குள் தங்கள் குழந்தைகளைப் பாலூட்டும் போது, காசுமீர் சாம்பல் மந்திகள் தங்கள் குழந்தைகளை 25 மாதங்கள் கவனிக்கிறார்கள். உணவுப் பற்றாக்குறை உள்ள இடங்களில் உள்ள குரங்குகள் வயதான காலத்தில் தங்கள் குழந்தைகளுக்குப் பாலூட்டுவதால், ஊட்டச்சத்துக் குறைபாடுகள் ஏற்படக் காரணமாக அமைகின்றது. பிரசவ கால இடைவெளி சுமார் 2.4 ஆண்டுகள் ஆகும். 5 மாதங்கள் வரை காசுமீரின் சாம்பல் மந்தி பெற்றோர் பராமரிப்பு மேற்கொள்கிறது. ஆண் மந்திகள் பொதுவாகக் குழந்தைகளைப் பாதுகாக்கின்றன. இருப்பினும் சிசுக்கொலை எப்போதாவது நிகழ்கிறது.

பெரும்பாலான ஆசிய கொலோபைன் குழுக்களில்  வயது வந்த ஆண் ஒன்றுடன் பல பெண்களைக் கொண்டிருந்தாலும், பல ஆண்கள் கொண்ட குழுக்களும் *செம்னோபிதேகசு* இனங்களுக்குள் இருக்கின்றன. காஷ்மீரின் சாம்பல் மந்தியில், பல குழுக்களில் வயது வந்த ஆண்கள் ஐந்து வரையும் இருக்கலாம். பெண் மந்தி ஒரு ஆண் மந்தியுடன் புணர்ச்சியினைத் தொடங்குகிறது. ஆனால் எல்லா வேண்டுகோளினையும் சமாளிப்பதன் விளைவாக இல்லை.

## மேற்கோள்கள்

பகுப்பு:Articles with 'species' microformats
பகுப்பு:இந்தியப் பாலூட்டிகள்
பகுப்பு:இமாச்சலப் பிரதேசம்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பினா சேத் இலஷ்கரி

**பினா சேத் லஷ்கரி** (Bina Sheth Lashkari)(பிறப்பு) இந்தியாவைச் சேர்ந்த இவர் வீடுகளுக்கேச் சென்று கற்பிக்கும் பள்ளியின் நிறுவனர் ஆவார். 30 ஆண்டுகளுக்கும் மேலாக மும்பையில் 100,000 குழந்தைகளின் கல்வியை ஒழுங்கமைக்க இவர் உதவியுள்ளார். 2013 ஆம் ஆண்டில் இவருக்கு அனைத்துலக பெண்கள் நாள்அன்று இவருக்கு ஸ்த்ரீ சக்தி விருது வழங்கப்பட்டது.

## வாழ்க்கை
1988 ஆம் ஆண்டில் கொலாபாவில் உள்ள கஃப் பரேட்டில் தனது முதல் பள்ளியை நிறுவியபோது இவர் தனது பணியைத் தொடங்கினார். அந்த நேரத்தில் குடிசைப் பகுதிகளிலிருந்து வரும் குழந்தைகள் பணக்கார குழந்தைகள் ஆடம்பரமான பள்ளிகளுக்குச் செல்வதை மட்டுமே பார்க்க முடிந்தது. இவர் முதலில் 25 குழந்தைகளைக் கொண்டிருந்தார். அவர்களது லம்பாடி பெற்றோர் குறைந்த ஊதியத்தில் மீன் பிடித்தல் பணியை மேற்கொண்டிருந்தனர். இவர் சமூகப் பணிகளில் முதுகலைப் பட்டம் பெறும்போது இந்த யோசனைக்கு ஈர்க்கப்பட்டார். இவர் உள்ளூர் பள்ளிக்கு செல்லும்போது, மூன்று அல்லது நான்கு ஆண்டுகளுக்குப் பிறகு குழந்தைகள் பள்ளியைவிட்டு வெளியேறுவதைக் கண்டு ஆச்சரியப்பட்டார். குழந்தைகளின் பெற்றோரைச் சந்தித்தபோது, குழந்தைகள் அனைவரும் தங்கள் குடும்பங்களின் ஊதிய வருவாயில் ஒரு முக்கிய பகுதியாக இருப்பதைக் கண்டார். இரஜனி பரஞ்சேப் என்பவரின் உதவியுடன் அவர்கள் வீட்டு வாசலில் இருக்கக்கூடிய ஒரு பள்ளியைத் தொடங்கினார்.

## விருதுகள்
[வலது|thumb| 2013, சர்வதேச மகளிர் தினத்தை முன்னிட்டு [குடியரசுத் தலைவர் இல்லம்|குடியரசுத் தலைவர் இல்லத்தில் திருமதி. பினா சேத் லஷ்கரிக்கு இந்தியக் குடியரசுத் தலைவர் பிரணப் முகர்ஜி, விருது வழங்குகிறார். ]]
2013 ஆம் ஆண்டு அனைத்துலக பெண்கள் நாள் அன்று இந்தியக் குடியரசுத் தலைவர் பிரணப் முகர்ஜி இவருக்கு ஸ்திரீ சக்தி விருதினை வழங்கினார். இந்த விருது புதுதில்லியில் குடியரசுத் தலைவர் இல்லத்தில் இவருடன் சேர்த்து ஆறு பேருக்கு வழங்கப்பட்டது. கல்வி மற்றும் பயிற்சியின் பணிக்காக மகாராட்டிர மாநிலத்தால் இவர் பரிந்துரைக்கப்பட்டார்.

## வளர்ச்சி
2016 ஆம் ஆண்டில் கேம்பிரிட்ச் கோமகனான இளவரசர் வில்லியம், மும்பையில் இவரை சந்தித்தார். அந்த ஆண்டு பள்ளியின் பிரச்சாரம் அவர்களின் தெருக்களுக்கு மாணவர்களின் பெயரிட வழிவகுத்தது. மும்பையின் மூன்று பகுதிகளில் முன்னர் பெயரிடப்படாத வீதிகள் இவரது மாணவர்களின் பெயரிடப்பட்டன. மற்ற மாணவர்களுக்கு கல்வியைப் பெறவும், லட்சியமாகவும் இருக்க ஊக்குவிப்பதே இதன் நோக்கமாகும்.

2019 ஆம் ஆண்டில் 31 ஆண்டுகளில் மும்பையில் 100,000 குழந்தைகளின் கல்வியை ஒழுங்கமைக்க இவர் உதவியுள்ளார் என்று மதிப்பிடப்பட்டது. அந்த சமயத்தில் பள்ளியில் ஏழு பள்ளிப் பேருந்துகள் இருந்தன. அவை ஒவ்வொன்றும் ஒவ்வொரு நாளும் இரண்டரை மணி நேரம் பயணம் செய்து  100 குழந்தைகளுக்கு கற்பிக்கிறது.

## மேற்கோள்கள்

பகுப்பு:மும்பையைச் சேர்ந்தவர்கள்
பகுப்பு:வாழும் மக்கள்
பகுப்பு:சமூக சேவகர்கள்
ரஞ்சிக் கோப்பை 1987-88

**ரஞ்சிக் கோப்பை 1987-88** (*1987–88 Ranji Trophy*)  54 ஆவது ஆண்டாக நடத்தப்பட்ட இரஞ்சிக் கோப்பை துடுப்பாட்டப் போட்டியாகும். இப்போட்டியில் தமிழக அணி இந்திய இரயில்வே அணியை வீழ்த்தி கோப்பையை வென்றது.
## இறுதிப் போட்டி

## புள்ளிகள் அறிக்கையும் சராசரியும்
*Cricketarchive

## மேற்கோள்கள்

பகுப்பு:துடுப்பாட்டம்
பகுப்பு:முதல்தர துடுப்பாட்டம்
சித்தமல்லி அணை

**சித்தமல்லி அணை** தமிழ்நாடு, அரியலூர் மாவட்டம், உடையார்பாளையம் வட்டம், கார்குடி கிராமத்தில் அமைந்துள்ளது. இவ்வணையில் தேங்கும் நீர் நடுவலூர், இருகையூர், காரைக்குறிச்சி, தா.பழூர், கோடங்குடி, திருபுரந்தான், இடங்கண்ணி, சோழமாதேவி, கார்குடி தெற்கேரி, கோவத்தட்டை ஏரி மற்றும் திருப்புரந்தான் பெரிய ஏரி ஆகிய ஊர்களின் வழியாக ஓடி, அணையின் உபரி நீர் கொள்ளிடம் ஆற்றுக்குத் திறந்து விடப்படுகிறது. இது சுமார் 900 ஏக்கர் பரப்பளவு கொண்டது. இதன் மொத்தக் கொள்ளவு 226.80 மில்லியன் கனஅடியாகும். இந்த அணையின் மூலம் 1179.02 ஏக்கர் நன்செய் நிலமும், 3901.60 ஏக்கர் புன்செய் நிலமும் என 5080.62 ஏக்கர் நிலம் பாசன வசதி பெறுகின்றன.

## மேற்கோள்கள்

பகுப்பு:அரியலூர் மாவட்டத்திலுள்ள அணைகள்
1983–84 சந்தோசு கோப்பை

**1983–84 சந்தோசு கோப்பை** (*1983–84 Santosh Trophy*) கால்பந்தாட்ட போட்டியானது 40 ஆவது ஆண்டாக நடைபெற்ற போட்டியாகும். சந்தோசு கோப்பை போட்டி இந்தியாவில் கால்பந்தாட்டத்திற்காக மாநிலங்களுக்கிடையில் நடத்தப்படும் முக்கியமான போட்டியாகும். 1984 ஆம் ஆண்டு தமிழ்நாட்டின் தலைநகரமான சென்னையில் இப்போட்டி நடைபெற்றது. இறுதிப் போட்டியில் பஞ்சாப் அணியை 1-0 என்ற புள்ளிகள் கணக்கில் வீழ்த்தி கோவா அணி இரண்டாவது முறையாக இக்கோப்பையை வென்றது.  கோவா அணியைச் சேர்ந்த அர்னால்டு ரோத்ரிகியூசு போட்டியின் சிறந்த முன்கள வீர்ராகத் தேர்ந்தெடுக்கப்பட்டார். இதே அணியைச் சேர்ந்த கெமிலோ கொன்சல்வெசு போட்டியின் சிறந்த கால்பந்தாட்ட வீர்ர் என்ற சிறப்பைப் பெற்றார்.  இலக்குக் காவலர் பிரமானந்து சங்வாக்கர் கோவா அணியின் தலைவராக இருந்தார். இறுதிப் போட்டியில் எதிரணியை புள்ளிகள் எதுவும் எடுக்கவிடாமல் இவர் இறுதி ஆட்டத்தை முடித்தார். 

## மேற்கோள்கள்

பகுப்பு:கால்பந்துப் போட்டிகள்
மீமிகைத் துல்லியத் தொலைக்காட்சி

**மீமிகைத் துல்லியத் தொலைக்காட்சி** என்பது 4கே அல்லது 8கே பகுப்பியலின் அடிப்படையில் 16:9 புலன் விகிததத்தின் கீழ் தயாரிக்கப்படும் எண்ணிம வடிவினைக் கொண்டு செயல்படும் தொலைக்காட்சி ஆகும்.

மையம்|thumb|300x300px|பல்வேறு பகுப்பியல் வடிவங்களுக்கு இடையேயான ஒப்பீடு 

மையம்|thumb|340x340px|CIE 1931 இன் வண்ணவெளி வரைபடம் மீமிகைத் துல்லியம் மற்றும் மிகைத்துல்லியத்திற்கான வேறுபாடுகளைக் காட்டுகிறது

## தொழில்நுட்ப விவரங்கள்
**சிறப்பான உயர்பார்வை கொண்ட 8கே தொலைக்காட்சிகளின் தொழில்நுட்ப விவரங்கள்:**

* படவணுக்களின் எண்ணிக்கை: 7680×4320
* புலன் விகிதம்: 16:9
* பார்வை தூரம்: 0.75 H
* பார்வை கோணம்: 100°
* நிறவளவு: Rec. 2020
* சட்ட விகிதம்: 120 Hz
* எண்ணிம ஆழம்: ஒரு நிறத்திற்கு 12 பிட்டுகள்
* ஒலி அமைப்பு: 22.2 சூழலொலி
** Sampling rate: 48/96 kHz
** எண்ணிம நீளம்: 16/20/24 பிட்
** அலைவரிசை எண்ணிக்கை: 24 அலை
*** மேலடுக்கு: 9 அலை
*** இடையடுக்கு: 10 அலை
*** கீழடுக்கு: 3 அலை
*** குறையதிர்வெண் விளைவு: 2 அலை
* அழுத்தப்படாத காணொலி பிட்விகிதம்: நொடிக்கு 144 கிகாபைட்டுகள்

## உலகத்தரநிலை
உலகம் முழுதிலும் 4கே அல்லது 8கே அலவரிசைகளுக்கு தரநிலைகள் உள்ளன. இந்தத் தரநிலைகள் நாடுகளைப் பொறுத்து மாறுவன. உலகம் முழுவதிலும் 116க்கும் மேற்பட்ட தொலைக்காட்சி அலைவரிகள் தங்கள் நிகழ்ச்சிகளை 4கே மற்றும் 8கேவில் ஒளிபரப்புகின்றன. இந்தியாவில் டாட்டா ஸ்க்கை 4கே மட்டும் உள்ளது. 

## மேற்கோள்கள்

பகுப்பு:தொலைக்காட்சி